|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

11.03.2025 г.

**А1 стартира предварителните поръчки за новите Nothing Phone 3a и 3a Pro**

* *До 25 март А1 ще приема предварителни поръчки за Nothing Phone 3a и 3a Pro.*
* *Nothing Phone 3а идва в комплект със смартчасовник CMF Watch Pro, а 3a Pro – с безжични слушалки Nothing Ear (a).*
* *Устройствата се предлагат в брой и на лизинг за 24 месеца с план Unlimited.*

А1 започва да приема предварителни поръчки за дългоочакваните [Nothing Phone 3a](https://www.a1.bg/devices/smartphones/nothing-phone-3a-128-gb-black?main=2131) и [Nothing Phone 3a Pro](https://www.a1.bg/devices/smartphones/nothing-phone-3a-pro-256-gb-black?main=2133) – смартфони, които комбинират иновация, стил и висока производителност. Те се предлагат в специални комплекти: Nothing Phone 3a идва със смартчасовник CMF Watch Pro, а 3a Pro – с безжични слушалки Nothing Ear (a). Потребителите могат да заявят своето устройство до 25 март онлайн на сайта на телекома и да се възползвайте от гъвкави възможности за покупка – в брой и на лизинг с план Unlimited.

**Nothing Phone 3a – смартфон, който комбинира стил и производителност**

Nothing Phone 3a впечатлява с 6.77-инчов FHD+ AMOLED дисплей, който осигурява кристална картина, висока яркост до 3,000 нита и адаптивна честота на опресняване от 30 до 120 Hz. Благодарение на Qualcomm Snapdragon 7s Gen 3 и RAM Booster функцията, потребителите получават висока производителност и ефективност при работа с множество приложения и игри.

Системата от камери на устройството се състои от 50 MP основен, 50 MP телефото (с 2x оптичен и 30x цифров зуум) и 8 MP ултраширокоъгълен обектив, които предоставят възможност за висококачествени снимки. А 32 MP предна камера гарантира перфектни селфита.

Смартфонът разполага с батерия с капацитет 5,000 mAh и 50W бързо зареждане, което позволява зареждане за цял ден в рамките на 20 минути. Сред допълнителните предимства са и IP64 защита от прах и водни пръски, операционна система Android 15 с Nothing OS 3.1 и иновативния Glyph интерфейс за персонализирани известия и управление.

**Nothing Phone 3a Pro – висока класа с перископна камера и усъвършенствани AI възможности**

Nothing Phone 3a Pro надгражда стандартната версия с перископна камера и разширени AI възможности. Смартфонът идва с 50 MP основна, 50 MP перископна (с 3x оптичен и 60x ултра зуум) и 8 MP ултраширокоъгълна камера. Освен това 50 MP предна камера поддържа 4K видеозапис, за да улавяте важните моменти с високо качество и да заснемате наистина зашеметяващи селфи снимки.

Процесорът Snapdragon 7s Gen 3 осигурява висока ефективност, а с 12 GB RAM и 256 GB вътрешна памет устройството е идеално за мултитаскинг и съхранение на голямо количество данни. Батерията отново е 5,000 mAh с 50W бързо зареждане, осигуряващи спокойствие през целия ден.

И двата смартфона се отличават с Nothing AI Essential Space – интелигентна система за управление на съдържанието и препоръки чрез AI. А интуитивният Capture Button улеснява заснемането на снимки и видеоклипове. За още по-добро потребителско изживяване устройствата поддържат 5G свързаност, Wi-Fi 6 и възможност за работа с две SIM карти едновременно с Dual Sim.

Потребителите могат да заявят [Nothing Phone 3a 128 GB](https://www.a1.bg/devices/smartphones/nothing-phone-3a-128-gb-black?main=2131) в комплект със смартчасовник CMF Watch Pro на цена 439,99 лв. в брой или 21,50 лв. на месец за 24 месеца с план Unlimited Ultra, а [Nothing Phone 3a Pro 256 GB](https://www.a1.bg/devices/smartphones/nothing-phone-3a-pro-256-gb-black?main=2133)  с безжични слушалки Nothing Ear (a) на цена 619,99 лв. в брой или 29,98 лв. на месец с Unlimited Ultra. Офертата е валидна за предварителни поръчки до 25 март онлайн на сайта на А1.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*